Natten til onsdag klokken 01.45 blev en 24-årig mand anholdt på gaden i Aalborg for besiddelse af cirka 100 gram kokain. Han har tætte forbindelser til Bandidos. Klokken 03.45 blev en af topfolkene i Bandidos i Randers anholdt på en adresse i Aalborg. Den 43-årige mand blev anholdt for besiddelse af kokain samt besiddelse af en revolver. Det oplyser politikommissær Allan Overgaard til TV2/Nord. Onsdag eftermiddag bliver de to mænd fremstillet i grundlovsforhør i Retten i Aalborg.

Opsummering:
To mænd med relationer til Bandidos fremstilles onsdag eftermiddag i grundlovsforhør ved Retten i Aalborg. Den ene er en af topfolkene i Bandidos i Randers.